Župa Svetog Ante Padovanskog Bugojno

Proljetne mise i blagoslovi polja 2025.
2025-04-27 00:00 - 2025-05-11 00:00 (Europe/Sarajevo)
– nedjelja, 27. travnja, Sultanovići i Lenđerovina u 11 sati
– subota, 3. svibnja, Lonđa u 11 sati
– nedjelja, 4. svibnja, Čaušlije i Guvna u 11 sati
– nedjelja, 11. svibnja, Vesela i Bristovi u 11 sati

RASPORED SVETIH MISA I BLAGOSLOVA OBITELJI – 2024/2025
2024-12-16 08:00 - 17:00
SVETE MISE U BOŽIĆNO VRIJEME
Ponoćka, 24.12.2024. / Župna crkva – 24.00
Božić, 25.12.2024. / Drvetine – 6.00; Bristovi – 7.00; Dom st. – 9.00; D.Vakuf – 10.00; Župna crkva – 11.00
Stjepandan, 26.12.2024. / Drvetine – 8.30; Bristovi – 10.00; Župna crkva – 9.00, 11.00 i 18.00
Ivandan, 27.12.2024. / Župna crkva – 10.00
Sveta Obitelj, 29.12.2024. / Drvetine – 8.30; Bristovi – 10.00; Župna crkva – 9.00 i 11.00
Nova Godina, 1.1.2025. / Župna crkva – 10.00
Druga po Božiću, 5.1.2025. / Drvetine – 8.30; Bristovi – 10.00; Župna crkva – 9.00 i 11.00
Bogojavljenje, 6.1.2025. / Drvetine – 8.30; Bristovi – 10.00; Župna crkva – 9.00 i 11.00
Krštenje Gospodinovo, 12.1.2025. / Drvetine – 8.30; Bristovi – 10.00; Župna crkva – 9.00, 11.00 i 18.00

BLAGOSLOV OBITELJI/KUĆA/STANOVA – 2024/2025
Petak, 27.12.2024., od 12h – POLJE, NUGLE, MAL.SELO, TRISTOSEDME, KOŽARSKA
Subota, 28.12.2024. – POTKRAJ, GUVNA, ŽDRALOVIĆI, FAKIĆI, PORIČE, BOSANSKA, CIGLANE, BEGLUCI, KOLONIJE
Nedjelja, 29.12.2024., od 12h – VOZNIK, HENDEK, GROMILE, LAMELE, KARADŽE, KOTEZI, MILANOVIĆI
Ponedjeljak, 30.12.2024. – VESELA, CRNIČE, CRNIČKA, VRPEĆ, ZL.LJILJANA, WAGN., KUL.BANA
Utorak, 31.12.2024. – SULTANOVIĆI, H.OGR., VRB.NAS., KOVAĆUŠA, POLJICE, ABiH, ŠEHITLUCI
Četvrtak, 2.1.2025. – VRBANJA, GAJ
Petak, 3.1.2025. – ČAUŠLIJE, KOPČIĆ, LUG, UDURLIJE, ZOOVAC
Subota, 4.1.2025. – BRISTOVI, KULA, LJUBNIĆ, BOGANOVCI, DRVETINE, ROSULJE, LENĐEROVINA
Nedjelja, 5.1.2025., od 12h – TERZIĆI, SLOBODE, SULT.AHM., JAKLIĆ
Ponedjeljak, 6.1.2025., od 12h – BEGLUCI, KOLONIJE, D.VAKUF

POČETAK JUBILARNE GODINE U VRHBOSANSKOJ NADBISKUPIJI
2024-12-10 08:00 - 17:00
POČETAK JUBILARNE GODINE U VRHBOSANSKOJ NADBISKUPIJI
Jubilarna 2025., koja na razini opće Crkve započinje 24. prosinca 2024., odredbom pape Franje u mjesnim Crkvama bit će otvorena u nedjelju, 29. prosinca. U Vrhbosanskoj nadbiskupiji to će biti slavljenjem sv. mise u sarajevskoj katedrali u 10:30.
Sveti Otac je bulom proglašenja Spes non confundit – Nada ne razočarava (usp. Rim 5,5) od 9. svibnja 2024. odredio da otvaranje Jubilarne godine u mjesnim Crkvama bude 29. prosinca 2024. U skladu s time vrhbosanski nadbiskup metropolita mons. Tomo Vukšić će toga dana u katedrali Srca Isusova u Sarajevu u 10:30 slaviti pontifikalno euharistijsko slavlje.
Isto tako postupajući prema odredbi spomenute bule i dekretu Apostolske pokorničarne o podjeli oprosta u Jubilarnoj godini odredio je mjesta na kojima vjernici mogu dobiti duhovne dobrobiti povezane s jubilejskim oprostom. U Vrhbosanskoj nadbiskupiji određeno je 10 takvih crkava: katedrala Presvetog Srca Isusova u Sarajevu, svetište Majke Božje u Olovu, svetište Gospe Kondžilske u Komušini, svetište Sv. Leopolda Bogdana Mandića u Maglaju, svetište Sv. Ivana Krstitelja u Podmilačju, sjemenišna crkva Sv. Alojzija Gonzage u Travniku, župna i samostanska crkva Uznesenja BDM-a u Tolisi, župna i samostanska crkva Uznesenja BDM-a u Kreševu, župna crkva Svete Obitelji na Kupresu i župna crkva Presvetog Srca Isusova u Prozoru.
U cijeloj Vrhbosanskoj nadbiskupiji tijekom Jubilarne godine bit će organizirani posebni programi i susreti za različite vjerničke skupine, o čemu će svećenici i vjernici biti naknadno obaviješteni. Prema Kalendaru događanja hodočašće vjernika iz svih biskupija iz Bosne i Hercegovine i Hrvatske u Rim predviđeno je od 5. do 11. listopada 2025. / D. K. / https://vrhbosanska-nadbiskupija.org/nadbiskupija/aktualnosti/1694-pocetak-jubilarne-godine-u-vrhbosanskoj-nadbiskupiji

BOŽIĆNE ISPOVIJEDI
2024-12-04 08:00 - 17:00
Utorak, 10. 12. 2024. godine / POHOD BOLESNICIMA
od 9 sati – Vesela, Crniče, Vrbanja, Hadž.ograda, Poriče, Ždralovići, Potkraj, Guvna i Fakići
Srijeda, 11. 12. 2024. godine / POHOD BOLESNICIMA
od 9 sati – Donji Vakuf, Kopčić, Lug, Čaušlije, Udurlije, Zoovac, Bristovi, Kula, Drvetine, Rosulje, Boganovci
Četvrtak, 12. 12. 2024. godine / POHOD BOLESNICIMA
od 9 sati – Zlatnih Ljiljana, Sultan Ahmeda, Vrbas naselje, Bosanska, Sultanovići, 307 Motorizovana, Malo selo, Kulina bana, Nugle, Kovačuša, Terzići, Gromile, Voznik, Ulica Slobode, Polje, Karadže i Gaj
Subota, 14. 12. 2024. godine / POHOD BOLESNICIMA
9 sati – Dom za starije i nemoćne Revitalis (ispovijed i sveta Misa)
Ponedjeljak, 16. 12. 2024. godine / VELIKE BOŽIĆNE ISPOVIJEDI
11:00 – Župna crkva
16:00 – Župna crkva

TEČAJ PRIPRAVE ZA BRAK U 2025. GODINI
2024-11-20 08:00 - 17:00

Hodočašće u Fojnicu povodom 31. godišnjice ubojstva fratara
2024-11-13 | Franjevački samostan Duha Svetoga u Fojnici, Franjevački samostan Duha Svetoga u Fojnici, Fojnica, 71270, Bosnia and Herzegovina
Župni ured organizira hodočašće u Fojnicu povodom 31. godišnjice ubojstva fratara:
Fra Nikice Miličevića, gvardijana
Fra Leona Migića, samostanskog vikara
Program:
Srijeda, 13. 11. 2024.
– 6.45 h – polazak autobusa ispred župne crkve
– 9 h – molitva na groblju Karauša (Fojnica) gdje su pokopani naši mučenici i drugi
fratri i časne sestre
– 11 h – sv. Misa, opijelo i komemoracija
– 14 h – polazak iz Fojnice za Bugojno
Prijave su do petka, 8. 11. 2024. godine.
——————–
„U subotu, 13. 11. 1993., u 12.55 sati čuo sam neku galamu. Pogledao sam kroz prozor.
Vidim četvoricu, trojica u vojničkoj uniformi, četvrti u crnom kaputu. Jedan tjera pred sobom
fra Leona i reče mu: ‘Stoj tude na stepenicama!’, koje vode u samostan. Fra Leon je sišao sa
stepenica i stao. Uto se pojavi fra Nikica. K njemu pristupi vojnik. Udari ga šakom u lice,
nogom u mošnje, opsuje mu ustašku majku i potjera ga u samostan. Ubrzo, čuo se pucanj
rafala od kojeg je ubijen fra Nikica, a fra Leon ranjen, i pao pred vratima blagovaonice.
Ubojica je pristupio fra Leonu, udario ga nogom uz riječi: ‘Diži se!’ Kad se podigao, sasuo
mu je rafal u zatiljak. Zadnje riječi fra Leona bile su: ‘Nisam ništa kriv’, a fra Nikice, kad mu
je ubojica govorio da će ga ubiti: ‘Ubij!’ Zločinac je izvršio svoj naum.
Fra Nikica je pao među dva krila vrata na hodniku. Nakon zlodjela, povukli su se. Sve je ovo
promatrao časni brat fra Tomislav Tomičić, kojega je držao jedan od razbojnika na
stepenicama koje vode na prvi sprat. U kući, tuga, žalost i strah. Dvije djevojke, Ivona
Skoković i Snježana Bošnjak skočile su sa verande i otišle obavijestiti SUP. Stipo Tuka i Ivo
Debeljak skočili sa verande. Stipo se sakrio među drva, a Ivo na štalu. Ubrzo je stigla vojna
policija. Ja sam bio pred muzejom, i otvorio im vrata. Drugi dio vojne policije uletio je u
razgovornicu i naredio da svi poliježu i stave ruke za vrat. Tako ih je zatekla civilna policija i
naredila da ustanu. Vojna policija, a i civilna, počeli su pregled po sestarskim prostorijama. Ja
sam pošao za vojnom policijom i došao do vrata, i vidim gvardijana mrtva. Rekao sam: ‘Moj
gvardijan ubijen; ovo se nije dogodilo ni za vrijeme Turske.’ Ugledah sestru Krunoslavu, reče
mi: ‘Ubili su fra Leona!’.
Na dan pogibije braća su slavila svetu misu, pripremili se za propovijed na nedjeljnoj misi, a i
za svoje imendane, sv. Nikola Tavelić – fra Nikica slavio, a fra Leon brata Leona, ovčicu
Božju. Fra Leon je bio miran. Ovčica Božja. Ljubio je Boga i sva stvorenja Božja. Najdraže
mu je bilo, poslije obavljenih dužnosti, otići u prirodu, često uz pratnju životinja. Obradovao
bi braću donoseći gljiva, voća i čajeva koje bi našao na šetnji. U grad nije zalazio i tako
rijetko i svoje posjećivao. Fra Nikica je bio razgovorljiv. Dobra srca i svakom je pomagao
govoreći: „Daju nama, dajmo i mi drugima“. Za kuću se izvanredno brinuo. Kad bi pošao na
duži put, pitao bi: „Šta komu treba, nek napiše“. I zaista bi donio, pa ponešto i tko nije ništa
tražio. Braća su ležala mrtva. Počela saslušanja. Kad su policije otišle, počelo je spremanje
braće. Sestre su pripravile potrebno, a Ivo Mijatović i Alojzije Skoković braću su oprali od
krvi, obukli i stavili u mrtvačke sanduke. Oko 22.00 sata braću smo prenijeli u crkvu, pomolili
se u tišini, izišli i povukli se u svoje sobe. Kako nam je bilo, teško je izreći. Sama Božja
milost krijepila nas.“ (Fra Miroslav Krajinović Carko, Samostanska kronika 1993.).

DUHOVNA OBNOVA Bugojno - Župa sv. Ante Padovanskog
2024-11-08 08:00 - 2024-11-10 17:00 | Župa svetog Ante Padovanskog, Župa svetog Ante Padovanskog Bugojno, Bugojno, 70230, Bosnia and Herzegovina
DUHOVNA OBNOVA
Bugojno – Župa sv. Ante Padovanskog
8. – 10. studenog 2024.
Krv Kristova izvor pomirenja

LIKOVNA IZLOŽBA AUTORICE Mare Pranjić
2024-01-31 08:00 - 10:30
Večeras u 19 sati u Galeriji KSC Bugojno je likovna izložba autorice Mare Pranjić, magistre
farmacije iz Splita, pod naslovom Gospodin je pastir moj In In memoriam fra Hrvoje Radića,
ne tako davno preminulog župnika u Bugojnu.
